Գոնսալու Գեդեշ

Գոնսալու Գեդեշ (, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի և Պորտուգալիայի ազգային հավաքականի կազմում։ Խաղում է հարձակվողի դիրքում։

Ակումբային կարիերա

Բենֆիկա 
Գեդեշը Բենֆիկայի ակադեմիայի սան է։ 8 տարեկան հասակում՝ իր առաջին խաղում Գեդեշը խփեց բոլոր գոլերը 5-0 հաշվով ավարտված խաղում։ Նա Բենֆիկայի կազմում էր 2013-14 մրցաշրջանում ՈՒԵՖԱ Երիտասարդական առաջնությունում՝ օգնելով իր թիմին հաղթել ՊՍԺ-ին, Անդերլեխտին, Մանչեսթեր Սիթիին և Ռեալ Մադրիդին՝ հասնելով առաջնության եզրափակիչ։ 2014 թվականի ապրիլի 19-ին Գեդեշը նշեց իր դեբյուտը Բենֆիկա B-ի կազմում՝ Պորտու B-ի դեմ խաղում։

Իր պրոֆեսիոնալ դեբյուտը Գեդեշը նշեց 2014 թվականի հոկտեմբերի 18-ին՝ փոխարինման մտնելով Պորտուգալիայի գավաթի Սպորտինգ Կովիլյանի դեմ խաղում։ Առաջին հանդիպումը Պորտուգալիայի առաջնությունում անցկացերեց 2015 թվականի հունվարի 4-ին՝ փոխարինելով Լիմային Պենաֆիելի դեմ խաղում։ Հուլիսի 4-ին Գեդեշը ճանաչվեց Պորտուգալիայի երկրորդ դիվիզիոնի տարվա հայտնություն։

2015 թվականի սեպտեմբերի 11-ին Գեդեշը 2 գոլային փոխանցում տվեց Բելենենսիշի դեմ խաղում։ Առաջին հանդիպումը եվրոպական առաջնություններում Գեդեշը անցկացրեց սեպտեմբերի 15-ին՝ Չեմպիոնների Լիգայի խմբային փուլի Աստանայի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ Պասուշ դե Ֆերեյրայի դեմ խաղում՝ այս խաղում դառնալով նաև 2 գոլային փոխանցման հեղինակ և 3-0 հաշվով հաղթանակ պարգևելով Բենֆիկային։ Չեմպիոնների Լիգայում իր առաջին գոլը Գեդեշը խփեց սեպտեմբերի 30-ին՝ Ատլետիկո Մադրիդի դեմ խաղում՝ դառնալով ամենաերիտասարդ պորտուգալացի ֆուտբոլիստը, ով գոլի հեղինակ է դարձել խմբային փուլում։ 2016 թվականի հունվարի 25-ին նա 2 գոլային փոխանցում տվեց Մորեյրենսեի դեմ խաղում։ 2015-16 մրցաշրջանում Գեդեշը անցկացրեց 36 հանդիպում՝ դառնալով 7 գոլի և 10 գոլային փոխանցման հեղինակ։

2016 թվականի նոյեմբերի 19-ին Գեդեշը գոլի և գոլային փոխանցման հեղինակ դարձավ Պորտուգալիայի գավաթի Մարիտիմուի դեմ խաղում։ Նոյեմբերի 23-ին նա գոլ խփեց Չեմպիոնների Լիգայի խմբային փուլի Բեշիկթաշի դեմ խաղում, իսկ հանդիպումն ավարտվեց 3-3 հաշվով։ Դեկտեմբերի 2-ին պորտուգալացին գոլի հեղինակ դարձավ Մարիտիմուի դեմ խաղում, սակայն Բենֆիկան պարտվեց 2-1 հաշվով։ Դեկտեմբերի 14-ին Գեդեշը 2 գոլային փոխանցում տվեց Պորտուգալիայի գավաթի Ռեալ Սպորտ Կլուբի դեմ խաղում։ 2017 թվականի հունվարի 10-ին նա դուբլ ձևակերպեց Պորտուգալիայի լիգայի գավաթի Վիտորիա Գիմարայնշի դեմ խաղում՝ 2-0 հաշվով հաղթանակ պարգևելով իր թիմին։ Բենֆիկայի կազմում Գեդեշը անցկացրեց 68 հանդիպում՝ դառնալով 11 գոլի ու 16 գոլային փոխանցման հեղինակ և թիմի հետ 3 անգամ հաղթելով Պորտուգալիայի առաջնությունը։

ՊՍԺ 
2017 թվականի հունվարի 25-ին Գեդեշը 4.5 տարվա պայմանագիր կնքեց Պարի Սեն-Ժերմենի հետ։ Ակումբը նրա համար վճարեց 25.5 միլիոն ֆունտ ստերլինգ։ Իր դեբյուտը Լիգա 1-ում նշեց հունվարի 29-ին՝ փոխարինելով Յուլիան Դրաքսլերին Մոնակոյի դեմ խաղում։ Առաջին հանդիպումը թիմի մեկնարկային կազմում անցկացրեց մարտի 1-ին՝ Ֆրանսիայի գավաթի Նյորի դեմ խաղում։ Հուլիսի 29-ին պորտուգալացին փոխարինեց Խավիեր Պաստորեին Ֆրանսիայի սուպերգավաթի Մոնակոյի դեմ խաղում՝ օգնելով իր թիմին հաղթել 2-1 հաշվով և նվաճել գավաթը։ Պարի Սեն-Ժերմենի կազմում Գեդեշը անցկացրեց 13 հանդիպում՝ դառնալով 1 գոլային փոխանցման հեղինակ և թիմի հետ հաղթել Ֆրանսիայի գավաթն ու Ֆրանսիայի սուպերգավաթը։

Վալենսիա 
2017 թվականի սեպտեմբերի 1-ին Գեդեշը 1 տարվա վարձավճարով միացավ Վալենսիային։ Իր դեբյուտը նշեց սեպտեմբերի 9-ին՝ փոխարինելով Անդրեաս Պերեյրային Ատլետիկո Մադրիդի դեմ խաղում։ Սեպտեմբերի 24-ին պորտուգալացին 2 գոլային փոխանցում տվեց Ռեալ Սոսիեդադի դեմ խաղում։ Իր առաջին գոլը Վալենսիայի կազմում խփեց հոկտեմբերի 15-ին՝ Ռեալ Բետիսի դեմ խաղում։ Հոկտեմբերի 21-ին Գեդեշը 2 գոլի և 1 գոլային փոխանցման հեղինակ դարձավ Սևիլյայի դեմ խաղում՝ օգնելով իր թիմին հաղթել 4-0 հաշվով։ 2018 թվականի հունվարի 13-ին՝ Դեպորտիվո Լա Կորունյայի դեմ խաղում նա դարձավ գոլի և գոլային փոխանցման հեղինակ՝ 2-1 հաշվով հաղթանակ պարգևելով Վալենսիային։ 2017-18 մրցաշրջանում Գեդեշը անցկացրեց 40 հանդիպում՝ դառնալով 6 գոլի և 11 գոլային փոխանցման հեղինակ։

2018 թվականի օգոստոսի 27-ին Վալենսիան 40 միլիոն եվրոյի դիմաց գնեց Գեդեշի լրիվ տրանսֆերը՝ ֆուտբոլիստի հետ կնքելով 6 տարվա պայմանագիր։ 2019 թվականի մարտի 14-ին պորտուգալացին գոլ խփեց Եվրոպայի Լիգայի 1/8 եզրափակչի Կրասնոդարի դեմ խաղում՝ փրկելով իր թիմին պարտությունից։ Ապրիլի 11-ին նա դուբլ ձևակերպեց Եվրոպայի Լիգայի քառորդ եզրափակչի Վիլյառեալի դեմ խաղում։ Ապրիլի 14-ին Գեդեշը գոլի և գոլային փոխանցման հեղինակ դարձավ Լևանտեի դեմ խաղում։ Ապրիլի 21-ին պորտուգալացին դուբլի հեղինակ դարձավ Ռեալ Բետիսի դեմ խաղում, իսկ հանդիպումն ավարտվեց 2-1 հաշվով։ Մայիսի 25-ին նա թիմի մեկնարկային կազմում խաղադաշտ դուրս եկավ Իսպանիայի գավաթի Բարսելոնայի դեմ խաղում՝ օգնելով Վալենսիային հաղթել 2-1 հաշվով և նվաճել գավաթը։ 2018-19 մրցաշրջանում Գեդեշը անցկացրեց 39 հանդիպում՝ դառնալով 8 գոլի և 4 գոլային փոխանցման հեղինակ։

Միջազգային կարիերա 
Գեդեշը ներկայացրել է Պորտուգալիան բոլոր տարիքային երիտասարդական հավաքականներում՝ ընդհանուր առմամբ անցկացնելով ավելի քան 55 հանդիպում։ 2015 թվականին նա մինչև 20 տարեկանների հավաքականի կազմում մասնակցեց աշխարհի առաջնությանը՝ խաղադաշտ դուրս գալով 3 խաղում։ 2017 թվականին Գեդեշը մասնակցեց Եվրոպայի Մ21 առաջնությանը՝ անցկացնելով 2 հանդիպում և գոլի հեղինակ դառնալով Սերբիայի դեմ խաղում, սակայն Պորտուգալիան դուրս մնաց խմբային փուլից։

Պորտուգալիայի ազգային հավաքական Գեդեշը առաջին անգամ հրավիրվեց 2015 թվականի նոյեմբերի 6-ին՝ Ռուսաստանի և Լյուքսեմբուրգի դեմ խաղերի համար։ Իր դեբյուտը ազգային հավաքականում նշեց նոյեմբերի 14-ին՝ թիմի մեկնարկային կազմում խաղադաշտ դուրս գալով խաղադաշտ Ռուսաստանի դեմ խաղում և դառնալով առաջին 18-ամյա պորտուգալացի ֆուտբոլիստը Կրիշտիանու Ռոնալդուից հետո, ով հանդես է եկել Պորտուգալիայի ազգային հավաքականում։

Իր առաջին գոլը ազգային հավաքականի կազմում Գեդեշը խփեց 2017 թվականի նոյեմբերի 10-ին՝ Սաուդյան Արաբիայի դեմ խաղում՝ այս խաղում դառնալով նաև գոլային փոխանցման հեղինակ։ 2018 թվականի մայիսին նա ընդգրկվեց Պորտուգալիայի՝ աշխարհի առաջնության համար վերջնական կազմում։ Հունիսի 7-ին նա դուբլ ձևակերպեց Ալժիրի դեմ ընկերական խաղում։ Աշխարհի առաջնությունում Գեդեշը անցկացրեց 4 հանդիպում՝ դառնալով գոլային փոխանցման հեղինակ Իսպանիայի դեմ խաղում, իսկ Պորտուգալիան դուրս մնաց 1/8 եզրափակչում՝ 2-1 հաշվով պարտվելով Ուրուգվային։

Մայիսի 23-ին Գեդեշը ընդգրկվեց Պորտուգալիայի՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում։ Նա խփեց եզրափակչի Նիդերլանդների դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին և օգնելով Պորտուգալիային նվաճել գավաթը։

Կարիերայի վիճակագրություն

Ակումբային վիճակագրություն 
2019 թվականի օգոստոսի 19-ի դրությամբ

Միջազգային վիճակագրություն 
2019 թվականի օգոստոսի 19-ի դրությամբ

Միջազգային գոլեր

Նվաճումներ

Ակումբային 
 Բենֆիկա
 Պորտուգալիայի առաջնություն․ 2014–15, 2015–16, 2016–17
 Պորտուգալիայի գավաթ․ 2016–17
 Պորտուգալիայի լիգայի գավաթ․ 2014–15, 2015–16
 Պորտուգալիայի սուպերգավաթ․ 2016
 ՈՒԵՖԱ Երիտասարդական առաջնություն․ երկրորդ տեղ․ 2013–14
 Պարի Սեն-Ժերմեն
 Ֆրանսիայի գավաթ․ 2016–17
 Ֆրանսիայի սուպերգավաթ․ 2017

Վալենսիա

 Իսպանիայի գավաթ. 2018–19

Միջազգային 
Պորտուգալիա

 ՈՒԵՖԱ Ազգերի Լիգա. 2018–19

Անհատական 
Սեգունդա Լիգայի տարվա հայտնություն․ 2014–15
Սեգունդա Լիգայի ամսվա լավագույն ֆուտբոլիստ․ հոկտեմբեր 2014, դեկտեմբեր 2014

Ծանոթագրություններ

Արտաքին հղումներ 

 Գեդեշի պաշտոնական Ֆեյսբուքի էջը
 Գեդեշի պաշտոնական Տվիտերի էջը
 Գեդեշի պաշտոնական Ինստագրամի էջը
 Գեդեշը transfermarkt-ում
 Գեդեշը soccerbase.com-ում
 Գեդեշը WhoScored.com կայքում
 Գեդեշը Պարի Սեն-Ժերմենի պաշտոնական կայքում
 Գեդեշը Վալենսիայի պաշտոնական կայքում
 Գեդեշը Լիգա 1-ի պաշտոնական կայքում 
 Գեդեշը ՈՒԵՖԱ-ի պաշտոնական կայքում
 Գեդեշը ՖԻՖԱ-ի պաշտոնական կայքում
 Գեդեշը Պորտուգալիայի ֆուտբոլի ֆեդերացիայի կայքում

Ֆուտբոլի հարձակվողներ
Պորտուգալացի ֆուտբոլիստներ
Պորտուգալիայի հավաքականի ֆուտբոլիստներ
Բենֆիկայի ֆուտբոլիստներ
Պարի Սեն Ժերմենի ֆուտբոլիստներ
Վալենսիայի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Լա Լիգայի ֆուտբոլիստներ
ՈՒԵՖԱ Եվրո 2020-ի ֆուտբոլիստներ